එමෙන්ම, රාජ්‍ය අංශයේ සේවකයින්ට ලබාදී ඇති සහනදායි බලපත්‍ර භාවිතා කර වාහන ආනයනය ද මාස 6 ක කාලසීමාවකට බලපැවැත්වෙන පරිදි අත්හිටුවනු ලැබුවා.ඊයේ මධ්‍යම රාත්‍රියේ සිට ක්‍රියාත්මක වන පරිදි දෙමුහුන් හෙවත් හයිබ්‍රිඩ් වාහන මිලදී ගැනීමේදී වාහනයේ වටිනාකමින් සියයට 70 ක ලීසිං පහසුකම සියයට 50 දක්වා පහත හෙළීමට ද මුදල් අමාත්‍යාංශය පියවර ගෙන තිබෙනවා.කෙසේ වෙතත් වාහන ආනයනකරුවන්ගේ සංගමයේ සභාපති ඉන්දික සම්පත් මෙරෙන්චිගේ කියා සිටියේ රජය ගත් මෙම තීරණය හේතුවෙන් ඉදිරියේදී වාහන ආනයනය සම්පූර්ණයෙන්ම නතර වීමට පවා ඉඩ ඇති බවයි.